Grānts Holovejs

Stenlijs Grānts Holovejs (; dzimis  Česapīkā, Virdžīnijā) ir amerikāņu vieglatlēts, specializējas barjerskriešanā. Viņš ir  čempions un trīskārtējs pasaules čempions 110 metru barjerskrējienā, trīskārtējs pasaules čempions telpās 60 metru barjerskrējienā. Viņam pieder pasaules rekords 60 m/b telpās (7,27) un otrs labākais rezultāts vēsturē 110 m/b (12,81).

 Karjera 
Karjeras sākumā junioru sacensībās un Nacionālās koledžu sporta asociācijas (NCAA) čempionātā, pārstāvot Floridas Universitāti, paralēli barjerskriešanai startēja arī gludā sprinta un tāllēkšanas disciplīnās. Pasaules čempionātā pirmo reizi piedalījās 2019. gadā Dohā un jau debijas reizē 110 metru barjerskrējienā izcīnīja zelta medaļu.

2021. gada februārī sacensībās Madridē laboja pasaules rekordu 60 metru barjerskrējienā telpās, kas kopš 1994. gada piederēja Kolinam Džeksonam. Holovejs distanci veica 7,29 sekundēs. 2021. gada jūnijā ASV olimpiskajās atlases sacensībās Jūdžīnā sasniedza otro labāko rezultātu vēsturē 110 m/b (12,81), tikai par vienu simtdaļu atpaliekot no pasaules rekorda.  Tokijā, kas notika 2021. gadā, ieguva sudraba medaļu, piekāpjoties jamaikietim Henslam Pārčmentam.

2022. gada Pasaules čempionātā telpās Belgradā uzvarēja 60 m/b ar rezultātu 7,39 s. Tajā pašā gadā Pasaules čempionātā Jūdžīnā ieguva savu otro pasaules čempiona titulu stadionā 110 m/b. Nākamajā gadā Budapeštā kļuva par pasaules čempionu jau trešajā čempionātā pēc kārtas.

2024. gada februārī ASV čempionātā telpās Albukerkē par divām simtdaļām laboja savu pirms trim gadiem uzstādīto pasaules rekordu 60 metru barjerskrējienā, finišējot pēc 7,27 sekundēm. 2024. gada Pasaules čempionātā telpās Glāzgovā otro reizi kļuva par pasaules čempionu 60 m/b.  Parīzē izcīnīja savu pirmo olimpisko zeltu.

 Sasniegumi 
 2019Pasaules čempionāts1.110 m/b13,10 2021Olimpiskās spēles2.110 m/b13,092022Pasaules čempionāts telpās1.60 m/b7,39Pasaules čempionāts1.110 m/b13,032023Pasaules čempionāts1.110 m/b12,962024Pasaules čempionāts telpās1.60 m/b7,29Olimpiskās spēles1.110 m/b12,992025Pasaules čempionāts telpās1.60 m/b7,42

 Atsauces 

 Ārējās saites 

Kategorija:1997. gadā dzimušie
Kategorija:Virdžīnijā dzimušie
Kategorija:ASV vieglatlēti
Kategorija:Barjerskrējēji
Kategorija:2020. gada vasaras olimpisko spēļu dalībnieki
Kategorija:2024. gada vasaras olimpisko spēļu dalībnieki
Kategorija:ASV olimpiskie zelta medaļnieki
Kategorija:ASV olimpiskie sudraba medaļnieki
Kategorija:Olimpiskie zelta medaļnieki vieglatlētikā
Kategorija:Olimpiskie sudraba medaļnieki vieglatlētikā